VDSS Sklep Psp 377/2019
Sodna praksa Višjega delovnega in socialnega sodišča, 2020-02-20

Nada Perič Vlaj (preds.), mag. Lilijana Strban (poroč.), Elizabeta Šajn Dolenc

odločitev o pravdnih stroških - pripravljalna vloga

Vloga, ki je poimenovana "pripombe na izvedensko mnenje" po vsebini ne predstavlja pripravljalne vloge, ki bi jo lahko sodišče vrednotilo s 225 odvetniškimi točkami. Vloge se vlagajo zunaj obravnave, njihova vsebina pa je določena s procesnim dejanjem, ki ga želi subjekt v postopku opraviti. Glede na vsebino podane vloge tožeče stranke je ugotoviti, da gre za enostavno vlogo sodišču, saj je njen namen zgolj sporočilni. Je razumljiva in obsega vse kar je potrebno da se obravnava, vendar te vloge nikakor ne moremo šteti kot pripravljalne vloge, ki je namenjena pripravi ustne obravnave, oz. ki se nanaša na zbiranje procesnega gradiva. V pripravljalni vlogi tožeča stranka ni podala svojega pravnega naziranja, niti ni vrednostno ocenila rezultata dokaznega postopka. Potrebno je pritrditi toženi stranki, da gre lahko v predmetni zadevi, zgolj za krajši dopis, za katerega bi lahko priznali 20 točk skladno s 4. točko tarifne številke 39 Odvetniške tarife.

Pritožbi se ugodi in se sklep sodišča prve stopnje spremeni tako, da se znesek 1.066,96 EUR zniža na znesek 915,40 EUR.

1. Sodišče prve stopnje je v socialnem sporu dne 10. 7. 2019 izdalo sodbo V Ps 1268/2018 s katero je v 4. točki izreka odločilo, da je tožena stranka dolžna tožeči stranki povrniti stroške tega postopka.

Sklep o višini stroškov je sodišče izdalo po pravnomočnosti odločitve o glavni stvari.

2. Tožena stranka je na sodišče 22. 10. 2019 podala predlog za razveljavitev klavzule pravnomočnosti stroškovnega sklepa in pritožbo tožene stranke zoper sklep z dne 8. 10. 2019. Sodišče prve stopnje je s sklepom V Ps 1268/2018 z dne 20. 11. 2019 potrdilo o pravnomočnosti z dne 27. 9. 2019 razveljavilo, zaradi česar je bilo potrebno obravnavati pritožbo tožene stranke zoper stroškovni sklep z dne 8. 10. 2019.

3. V pritožbi zoper stroškovni sklep je tožena stranka predlagala znižanje priznanega zneska stroškov postopka in sicer iz 1.066,69 EUR na 915,40 EUR. Tožena stranka je v pritožbi opozorila, da je sodišče napačno ovrednotilo vlogo, ki jo je tožnica sicer naslovila kot pripombe na izvedensko mnenje z dne 22. 5. 2019.

Tožeča stranka je v sporni vlogi le sporočila, da sprejema izvid in mnenje izvedenskega organa dne 20. 4. 2019 ter predlagala da sodišče tožbenemu zahtevku ugodi. Gre za krajši dopis, ki ne vsebuje nobenih obrazloženih pripomb na izvedensko mnenje.

5. V obravnavani zadevi je bila tožeča stranka s pozivom V Ps 1268/2018 z dne 13. 5. 2019 pozvana, da sodišču poda pripombe na izvedensko mnenje. Tožeča stranka je sodišču 22. 5. 2019 posredovala vlogo, ki jo je naslovila "pripombe na izvedensko mnenje". Iz vsebine vloge je razvidno le, da sprejema prejeti izvid in mnenje izvedenskega organa z dne 20. 4. 2019 ter predlaga, da sodišče ugodi tožbenemu zahtevku.

6. Tudi po pritožbenem stališču predmetna vloga, ki je poimenovana "pripombe na izvedensko mnenje iz dne 22. 5. 2019" po vsebini ne predstavlja pripravljalne vloge, ki bi jo lahko sodišče vrednotilo s 225 odvetniškimi točkami. Vloge se vlagajo zunaj obravnave, njihova vsebina pa je določena s procesnim dejanjem, ki ga želi subjekt v postopku opraviti.

Glede na vsebino podane vloge tožeče stranke z dne 22. 5. 2019 je ugotoviti, da gre za enostavno vlogo sodišču, saj je njen namen zgolj sporočilni. Je razumljiva in obsega vse kar je potrebno da se obravnava, vendar te vloge nikakor ne moremo šteti kot pripravljalne vloge, ki je namenjena pripravi ustne obravnave, oz. ki se nanaša na zbiranje procesnega gradiva. V pripravljalni vlogi tožeča stranka ni podala svojega pravnega naziranja, niti ni vrednostno ocenila rezultata dokaznega postopka. Potrebno je pritrditi toženi stranki, da gre lahko v predmetni zadevi,

zgolj za krajši dopis, za katerega bi lahko priznali 20 točk skladno s 4. točko tarifne številke 39 Odvetniške tarife (Ur. l. RS, št. 2/15 s spremembo, v nadaljevanju OT).

7. Ker predmetne vloge z dne 22. 5. 2019 ne moremo vrednotiti po 2. točki tarifne številke 15 OT, je tožnica upravičena do povračila stroškov za vlogo z dne 22. 5. 2019 v višini 20 odvetniških točk. Posledično znaša višina stroškov v postopku skupno 915,40 EUR.

8. Pritožbi tožene stranke je tako potrebno ugoditi, stroškovni sklep razveljaviti in ob pravilni uporabi OT dosojenih 1.066,96 EUR znižati na 915,40 EUR.

V skladu s 4. odstavkom 163. člena Zakona o pravdnem postopku (Ur. l. RS, št. 26/99 s spremembami) je sodišče odločilo le, katera stranka nosi stroške postopka in v kakšnem deležu.

Sodišče ji je priznalo zahtevanih 225 odvetniških točk.

V skladu z določbami VII. poglavja Zakona o pravdnem postopku (Ur. l. RS, št. 73/2017 s sprem. - ZPP) vsebujejo zlasti izjave volje (izjave o dispozitivni dejanjih o vsebinskih in procesnih predlogih) in izjave vednosti (pravne in dejanske trditve).

Za skupaj 1155 odvetniških točk (300 odvetniških točk za tožbo, 225 odvetniških točk za prvo pripravljalno vlogo, 300 odvetniških točk za prvi narok, 20 odvetniških točk za sporno vlogo z dne 22. 5. 2019, 150 odvetniških točk za drugi narok in 160 odvetniških točk za urnino x 0,60 EUR = 693 EUR; 2 % oz. 1 % (izdatki - 21,55 točk oz. 12,93 EUR) + 44,40 EUR kilometrine ter vse povečano za 22% DDV (165,07 EUR), kar vse skupaj znaša 915,40 EUR.

Odvetniška tarifa (2015) - tarifna številka 39.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.